proxectonos/corpus_dominio_legal_administrativo_tmp huggingface dataset:
ORDE do 24 de marzo de 1999 pola que se inclúe o sarampelo na relación de enfermidades de declaración obrigatoria urxente.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/04/1999

A Orde do 14 de xullo de 1998, pola que se desenvolve o sistema básico da Rede Galega de Vixilancia en Saúde Pública, atopa a súa xustificación na necesidade de sintonizar cos avances na creación dunha rede europea de vixilancia epidemiolóxica e de control das enfermidades transmisibles, e de facer fronte á crecente importancia das enfermidades emerxentes e reemerxentes.
No marco da iniciativa europea de elimina-lo sarampelo o antes posible, a Consellería de Sanidade e Servicios Sociais vai poñer en marcha durante este ano un programa de eliminación do sarampelo en Galicia, para o que a Rexión Europea propón, entre outros, o seguinte obxectivo: «Fortalece-la vixilancia do sarampelo, que contará cun sistema de notificación obrigatoria, cunha definición estándar do caso, coa colaboración de laboratorios de microbioloxía e cun sistema de retroalimentación informativa dos datos sobre a enfermidade e a cobertura vacinal».
Isto significa que, a diferencia do que viña ocorrendo na etapa de reducción da incidencia, para acada-la eliminación do sarampelo vai ser necesario detectar rapidamente cada un dos casos nos que se teña sospeita, co fin de confirma-la súa orixe sarampelosa e recoller información sobre as circunstancias que aínda estean a permiti-la transmisión da infección.
Consecuentemente con todo o anterior, e en uso das facultades que me atribúen os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reforma da pola Lei 11/1988, do 20 de outubro,
DISPOÑO:
Artigo único.
Incluí-lo sarampelo na relación de enfermidades que requiren declaración obrigatoria urxente, recollida no anexo III da Orde do 14 de xullo de 1998, pola que se desenvolve o sistema básico da Rede Galega de Vixilancia en Saúde Pública.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de marzo de 1999.
José Mª Hernández Cochón
Conselleiro de Sanidade e Servicios Sociais
RESOLUCIÓN do 25 de marzo de 1999 pola que se inscribe o Centro de Iniciativas Turísticas Ribera del Cúa no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/04/1999

Examinada a solicitude de inscrición no Rexistro de Entidades de Promoción do Camiño de Santiago, presentada polo Centro de Iniciativas Turísticas Ribera del Cúa, con data do 22 de marzo de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que o Centro de Iniciativas Turísticas Ribera del Cúa quede inscrita no Rexistro de Entidades de Promoción do Camiño de Santiago co número 100.
Santiago de Compostela, 25 de marzo de 1999.
P.D.
Andrés González Murga
Secretario xeral da Consellería de Cultura,
Comunicación Social e Turismo
ORDE do 24 de marzo de 1999 de adscrición funcional de determinado persoal nas unidades de atención temperá.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/04/1999

O Decreto 69/1998, do 26 de febreiro (Diario Oficial de Galicia do 10 de marzo), regulador da aten
ción temperá a discapacitados na Comunidade Autónoma de Galicia, faculta a esta consellería para adopta-las medidas necesarias para o seu desenvolvemento e execución.
O dito decreto adscribiu ás novas unidades de atención temperá que se fosen creando as funcións, persoal e medios materiais que viñeran prestando asistencia en atención temperá.
Anticipándose á dita norma pero en concordancia con ela, constituíronse e veñen funcionando regularmente as novas unidades de atención temperá dos complexos hospitalarios da Coruña, Santiago de Compostela e Vigo.
Consecuentemente con todo o anterior, e en uso das facultades que me atribúen os artigos 34.6º e 38 da Lei 1/1983, do 22 de febreiro, reguladora da Xunta de Galicia e do seu presidente, reformada pola Lei 11/1988, do 20 de outubro,
DISPOÑO:
Artigo 1º
O persoal procedente da Dirección Xeral de Servicios Sociais relacionado no anexo, queda adscrito á nova Unidade de Atención Temperá con sede no complexo hospitalario de referencia da súa área de saúde, tal e como se indica nel.
Artigo 2º
A Delegación Provincial da Consellería de Sanidade e Servicios Sociais correspondente dará as instruccións precisas para a adscrición funcional do persoal relacionado no anexo ás novas unidades de atención temperá.
Santiago de Compostela, 24 de marzo de 1999.
José María Hernández Cochón
Conselleiro de Sanidade e Servicios Sociais
ANEXO
Relación de persoal que presta asistencia en atención temperá con dependencia da Dirección Xeral de Servicios Sociais e que queda adscrito funcionalmente ás novas unidades de atención temperá:
* Hospital Arquitecto Marcide-Novoa Santos:
Código posto
Persoal
Posto
Provisión
SA.C99.30.101.15350.010
Pedro Alfonso Dopico Doce
Fisioterapeuta
Fixo
SA.C99.30.101.15350.012
Xoana Mª Balado Fernández
Psicomotricista
Fixo
SA.C99.30.101.15350.014
Rosario Cagiao Míguez
Logopeda
Fixo
* Hospital Xeral-Calde:
Código posto
Persoal
Posto
Provisión
SA.C99.10.000.27001.231
Almudena Míguez Corbeira
Fisioterapeuta
Temporal
SA.C99.10.000.27001.234
Mª Julia Campo Domínguez
Psicomotricista
Fixo
SA.C99.10.000.27001.237
Mª Esther Alonso Lafuente
Logopeda
Fixo
* Complexo Hospitalario Cristal-Piñor:
Código posto
Persoal
Posto
Provisión
SA.C99.10.000.32001.233
Mª Luisa Pendas Sánchez
Psicomotricista
Fixo
* Complexo Hospitalario Universitario de Santiago de Compostela:
Código posto
Persoal
Posto
Provisión
SA.C99.10.000.15001.235
Mª Concepción Rodríguez García
Logopeda
Fixo
RESOLUCIÓN do 25 de marzo de 1999 pola que se inscribe a Asociación Cultural O Derradeiro Celta no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/04/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural O Derradeiro Celta, con data do 22 de marzo de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural O Derradeiro Celta quede inscrita no Rexistro de Entidades de Promoción do Camiño de Santiago co número 099.
Santiago de Compostela, 25 de marzo de 1999.
P.D.
Andrés González Murga
Secretario xeral da Consellería de Cultura,
Comunicación Social e Turismo
ORDE do 9 de marzo de 1999 pola que se clasifican postos de traballo revervados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/04/1999

Por acordo do Pleno do Concello de Ponteceso, provincial da Coruña, do 26 de novembro de 1998,
foi creado o posto de colaboración de secretaría adxunta da devandita entidade, e proposta a súa clasificación en clase terceira, reservándose a funcionarios/as de Administración local con habilitación de carácter nacional da subescala de secretaría-intervención.
Segundo o antedito acordo e de conformidade co establecido no artigo 241 de Lei 5/1997, do 22 de xullo, de Administración local de Galicia; no artigo 159.1º do Real decreto lexislativo 781/1986, do 18 de abril; e nos artigos 2.g) e 9 do Real decreto 1732/1994, do 29 de xullo, esta consellería, no uso da competencia que lle confire o artigo 13.2º.17 da Lei 4/1988, do 26 de maio, da función pública de Galicia
DISPÓN:
Clasifica-lo posto de colaboración de secretaría adxunta do Concello de Ponteceso, provincial da Coruña, conforme se especifica no anexo que se xunta á presente orde.
Contra a presente orde, que é definitiva en vía administrativa, poderase interpoñer recurso contencioso-administrativo, no prazo de dous meses contados desde o día seguinte ó da súa publicación no Diario Oficial de Galicia, perante a Sala do Contencioso-Administrativo do Tribunal Superior de Xustiza de Galicia de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 9 de marzo de 1999.
Jaime Pita Varela
Conselleiro da Presidencia e
Administración Pública
ANEXO
Corporación: Concello de Ponteceso (A Coruña).
Posto de traballo: secretaría adxunta.
Clase: terceira.
Subescala: secretaría-intervención.
CORRECCIÓN de erros.-Orde do 17 de marzo de 1999 pola que se declara a alienabilidade do inmoble denominado As Triguerizas, situado na rúa Alameda, 1, termo municipal de Celanova (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/04/1999

Advertido erro na devandita resolución, publicada no DOG nº 63, do luns, 5 de abril de 1999, cómpre face-la oportuna corrección:
-Na páxina 3.707, onde di: «...desafectouse do domicilio público...», debe dicir:«...desafectouse do dominio público...».
CORRECCIÓN de erros.-Orde do 22 de marzo de 1999 pola que se regula a concesión de axudas a Organizacións non Gobermanentais de Cooperación ó Desenvolvemento (ONGD), para a execución de proxectos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/04/1999

Advertido erro, na devandita orde, publicada no DOG nº 63, do luns, 5 de abril de 1999, cómpre efectua-la oportuna corrección:
Na páxina 3.706, hai que substituí-lo anexo publicado polo seguinte:
RESOLUCIÓN do 19 de febreiro de 1999, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da revisión salarial e o calendario laboral para o ano 1999 do convenio colectivo da empresa Stolt Sea Farm, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/04/1999

Visto o expediente da revisión salarial e calendario laboral para o ano 1999 do convenio colectivo da empresa Stolt Sea Farm, S.A. que tivo entrada nesta delegación provincial o día 12-2-1999, subscrito en representación da parte económica pola empresa e, da parte social polo comité de empresa o dia 21-1-1999, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Esttuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 19 de xaneiro de 1999.
P.S. (Decreto 227/1998 do 10 de xullo)
María Silva Costoya
Secretaria provincial da Coruña
ANEXO I
Táboas salariais de Stolt Sea Farm, S.A. 1999
Categorías
profesionais
Salario bruto
anual
Salario base
mensual (15 pagas)
Valor hora
extra
Producción
Subalterno
1.387.004
92.467
1.360
Oficial de 3ª
1.510.729
100.715
1.482
Oficial de 2ª
1.617.201
107.813
1.587
Oficial de 1ª
776.547
115.103
1.694
Encargado de 2ª
1.769.720
117.981
1.737
Encargado de 1ª
2.102.083
140.139
2.061
Categorías
profesionais
Salario bruto
anual
Salario base
mensual (15 pagas)
Valor hora
extra
Vixilante
2.103.173
140.212
2.063
Técnico
2.658.750
177.250
2.609
Técnico superior
4.435.786
295.719
4.350
Administración
Auxiliares
1.387.004
92.467
1.360
Oficial de 3ª
1.582.663
105.511
1.553
Oficial de 2ª
1.769.721
117.981
1.737
Oficial de 1ª
2.014.316
134.288
1.976
Técnico superior
3.540.268
236.018
3.472
Guardas domingos e festivos: 5.297
ANEXO II
Calendario laboral 1999
Mes
Festivos
Vacacións
Días totais de
traballo ó ano
Horas de
traballo ó ano
Horas de traballo ó
ano segundo convenio
Diferencia horas anuais horas convenio
Xaneiro
Febreiro
Marzo
Abril
Maio
Xuño
Xullo
Agosto
Setembro
Outubro
Novembro
Decembro
1, 6
19
1, 2
1, 17
12
1
6, 8, 25 máis 2 festivos locais
30 días naturais
227 días
1.816 horas
1.784 horas
Máis 32 horas
ORDE do 8 de marzo de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/04/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estos prezos entenderanse con IVE incluído.
Santiago de Compostela, 8 de marzo de 1999.
José María Hernández Cochón
Conselleiro de Sanidade e Servicios Sociais
ANEXO I
Guía de Primeiros Auxilios en Situacións de Emerxencia: 850 pesetas (5.10 euros).
Guía para o Diagnóstico e Tratamento do Cancro de Mama: 2.500 pesetas (15,02 euros).
RESOLUCIÓN do 17 de marzo de 1999 pola que se inscribe a Asociación Cultural-Gastronómica Pineiróns no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/04/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural-Gastronómica Pineiróns, con data do 12 de marzo de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural-Gastronómica Pineiróns quede inscrita no Rexistro de Entidades de Promoción do Camiño de Santiago co número 098.
Santiago de Compostela, 17 de marzo de 1999.
P.D.
Andrés González Murga
Secretario xeral da Consellería de Cultura,
Comunicación Social e Turismo
ORDE do 26 de febreiro de 1999 pola que se fixa o prezo de venda ó público da publicación: Índice de Normas e Actos: Sanidade 1997 (III Vol.).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/04/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 26 de febreiro de 1999.
José María Hernández Cochón
Conselleiro de Sanidade e Servicios Sociais
ANEXO
Índice de Normas e Actos: Sanidade 1997 (III Vol.): 3.200 pesetas.
RESOLUCIÓN do 17 de marzo de 1999 pola que se inscribe a Asociación O Camiño Inglés no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/04/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación O Camiño Inglés, con data do 3 de marzo de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación O Camiño Inglés quede inscrita no Rexistro de Entidades de Promoción do Camiño de Santiago co número 097.
Santiago de Compostela, 17 de marzo de 1999.
P.D.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 9 de abril de 1999, da División de Recursos Humanos, pola que se emprazan as partes interesadas no recurso contencioso-administrativo 1/561/99, interposto por Isabel Areoso Fernández.
SERVICIO GALEGO DE SAÚDE — III. OUTRAS DISPOSICIÓNS — 27/04/1999

Na Sala do Contecioso-Administrativo do Tribunal Superior de Xustiza de Galicia tramítase o recurso 1/561/99, interposto por Isabel Areoso Fernández contra a Resolución do 28 de decembro de 1998 (DOG nº 6, do 12 de xaneiro), pola que se modifican algúns aspectos da Resolución do 23 de xullo de 1997, pola que se convocou concurso-oposición libre para o ingreso nas clases de inspectores médicos, inspectores farmacéuticos e subinspectores sanitarios do Servicio Galego de Saúde.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer e constituirse en autos na sección primeira da referida sala no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 9 de abril de 1999.
Valeriano Martínez García
Director xeral da División de Recursos Humanos
CORRECCIÓN de erros.-Orde do 1 de marzo de 1999 pola que se regula o procedemento de adxudicación de prazas para fillos do persoal dos servicios centrais da Xunta de Galicia, na Escola Infantil de Vite dependente da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/04/1999

Advertido erro na devandita orde, publicada no DOG nº 49, do xoves 11 de marzo de 1999, cómpre face-la oportuna corrección:
-Na páxina 2.805, no artigo 11.5º, onde di: «Neste censo», debe dicir: «Neste senso».
CORRECCIÓN de erros.-Orde do 19 de abril de 1999 pola que se regula a concesión de axudas a entidades locais para formulación de planeamento urbanístico.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/04/1999

Advertido erro na citada orde, publicada no DOG nº 78, do 26 de abril de 1999, cómpre efectua-la oportuna corrección:
Na páxina 4.930, no último punto da primeira columna, onde di: «... artigo 1º.3 da presente orde,...», debe dicir: «... artigo 1º.2 d) da presente orde...».
DECRETO 103/1999, do 23 de abril, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realizaicón das obras no proxecto de CV 1 D Cumial-Salgueiros (treito p.k. 3+980, p.k. 5+720) travesía de Pereiras-A Venda do Río, en Taboadela.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/04/1999

A Deputación Provincial de Ourense, en sesión que tivo lugar o día 25 de setembro de 1998, aprobou o proxecto de CV 1 D Cumial-Salgueiros (treito pk 3+980, pk 5+720) travesía de Pereiras-A Venda do Río en Taboadela e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 12 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a obra consiste no alargamento da plataforma ata acadar un largo de firme de 9 metros, máis as correspondentes beirarrúas, e na situación actual as estreitezas que se producen na calzada son un grave perigo para a circulación rodada, agudizado por estaren situadas en zona con construccións a ámbolos lados.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de abril de mil novecentos noventa e nove
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de CV 1 D Cumial-Salgueiros (treito pk 3+980, pk 5+720) travesía de Pereiras-A Venda do Río en Taboadela.
Santiago de Compostela, vintetrés de abril de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ACORDO do 24 de marzo de 1999 polo que se notifica a providencia de emprazamento na reclamación económico-administrativa 830-C 98/5 interposta por José Barbosa Pérez.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 22/04/1999

Intentada inutilmente a notificación domiciliaria do emprazamento correspondente á reclamación económico-administrativa interposta por José Barbosa Pérez (enderezo: Avda. do Porto s/n, Sada, A Coruña), Rfa.: 830-C 98/5, procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas.
Este tribunal comunícalle que dispón dun prazo de 15 días, contados desde o día seguinte ó desta publicación, para examina-lo expediente económico-administrativo incoado á súa instancia (tarifa E-2, marzo 1998).
No antedito prazo poderá formular escrito de alegacións, presentar probas e achega-los documentos e dictames a que se refire o artigo 90 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas (BOE nº 72, do 23 de marzo).
Poderá examina-lo dito expediente nas dependencias desta secretaría situadas na Consellería de Economía e Facenda (1ª planta, Dirección Xeral de Tributos).
Santiago de Compostela, 24 de marzo de 1999.
Susana Benedeti Corzo
Secretaria do tribunal
ACORDO do 24 de marzo de 1999 polo que se notifica a resolución da reclamación económico-administrativa 891-C 98/9 interposta por Jesús Victorio Domínguez Rodríguez.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 22/04/1999

Intentada inutilmente a notificación domiciliaria da resolución correspondente á reclamación económico-administrativa interposta por Jesús Victorio Domínguez Rodríguez (domicilio: Vista Alegre, 47-1º D, 15705 Santiago de Compostela), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas.
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que na reunión con data do 15 de decembro de 1998, o Tribunal Económico Administrativo da Comunidade Autónoma de Galicia resolveu a reclamación nº 891-C 98/9 interposta por Jesús Victorio Domínguez Rodríguez. Esta resolución estará á disposición do interesado nas dependencias da secretaría deste tribunal situadas na Consellería de Economía e Facenda (1ª planta, Dirección Xeral de Tributos).
Esta resolución esgota a vía económico-administrativa e contra ela poderá interpor recurso perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó desta publicación.
Santiago de Compostela, 24 de marzo de 1999.
Susana Benedeti Corzo
Secretaria do tribunal
ACORDO do 24 de marzo de 1999 polo que se notifica a resolución da reclamación económico-administrativa 768-PO 98/3, interposta por Severino Arias Álvarez.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 22/04/1999

Intentada inutilmente a notificación domiciliaria da resolución correspondente á reclamación económico-administrativa interposta por Severino Arias Álvarez (domicilio: Rúa Calvo Sotelo, 17; 36900, Marín, Pontevedra), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas.
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que na reunión con data do 3 de novembro de 1998, o Tribunal Económico Administrativo da Comunidade Autónoma de Galicia resolveu a reclamación nº 768-PO 98/3 interposta por Severino Arias Álvarez. Esta resolución estará á disposición do interesado nas dependencias da secretaría deste tribunal situadas na Consellería de Economía e Facenda (1ª planta, Dirección Xeral de Tributos).
Esta resolución esgota a vía económico-administrativa e contra ela poderá interpor recurso perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó desta publicación.
Santiago de Compostela, 24 de marzo de 1999.
Susana Benedeti Corzo
Secretaria do tribunal
RESOLUCIÓN do 8 de abril de 1999 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó cuarto trimestre de 1998.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/04/1999

De acordo co previsto no artigo 117 da Lei 11/1992, do 7 de outubro, de réxime financeiro e
presupostario de Galicia, dáselle publicidade ó estado de execución do orzamento da Comunidade Autónoma e ás súas modificacións, e a situación de tesourería e movementos por operacións orzamentarias e extraorzamentarias correspondentes ó cuarto trimestre de 1998, que figuran como anexo a esta resolución.
Santiago de Compostela, 8 de abril de 1999.
José Antonio Orza Fernández
Conselleiro de Economía e Facenda
RESOLUCIÓN do 5 de abril de 1999, da División de Recursos Humanos, pola que se emprazan as partes interesadas no recurso contencioso-administrativo 1/449/99, interposto por Emilia García Pérez.
SERVICIO GALEGO DE SAÚDE — III. OUTRAS DISPOSICIÓNS — 26/04/1999

Na Sala do Contencioso-Administrativo do Tribunal Superior de Xustiza de Galicia tramítase o recurso 1/449/99, interposto por Emilia García Pérez contra a Orde do 4 de decembro de 1998, (DOG nº 249, do 28 de decembro), pola que se regula o proceso de integración no réxime estatutario de determinado persoal do Hospital Militar da Coruña transferido polo Real decreto 1432/1996, do 7 de xuño.
O que se notifica para xeral coñecemento de tódalas persoas interesadas no procedemento e se emprazan para que poidan comparecer en autos sección primeira da referida sala no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 5 de abril de 1999.
Valeriano Martínez García
Director xeral da División de Recursos Humanos
RESOLUCIÓN do 2 de marzo de 1999, da Dirección Xeral de Patrimonio Cultural, pola que se incoa expediente para a declaración de ben de interese cultural con categoría de sitio histórico, a favor das illas de San Simón e Santo Antonio, no concello de Redondela, provincia de Pontevedra.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/04/1999

Por proposta da Dirección Xeral de Patrimonio Cultural, iníciase expediente para a declaración de ben de interese cultural, con categoría de sitio histórico, a favor das illas de San Simón e Santo Antonio, no concello de Redondela, provincia de Pontevedra.
En consecuencia, vistos os informes dos servicios técnicos desta dirección xeral, e órganos consultivos da Consellería de Cultura, Comunicación Social e Turismo, en materia de bens de interese cultural, esta dirección xeral,
RESOLVE:
Primeiro.-Incoar expediente para a declaración de ben de interese cultural con categoría de sitio histórico a favor das illas de San Simón e Santo Antonio, no concello de Redondela, provincia de Pontevedra.
Segundo.-Delimita-la zona afectada pola citada incoación de xeito que se especifica literal e graficamente nos anexos I e II da presente resolución.
Terceiro.-Notificarlle a presente resolución ó concello, ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia , e ós demais interesados.
Cuarto.-Por tratarse dun ben inmoble, e de conformidade co artigo 35 da Lei 8/1995, do 30 de
outubro, do patrimonio cultural de Galicia, quedan en suspenso as correspondentes licencias municipais de parcelación, edificación ou demolición nas zonas afectadas, así como os efectos das xa outorgadas. A suspensión dependerá da resolución ou caducidade do expediente incoado.
As obras que, por causa de forza maior, interese xeral ou urxencia, debesen realizarse con carácter inaprazable, precisarán, en todo caso, autorización dos organismos competentes da Consellería de Cultura, Comunicación Social e Turismo.
Quinto.-A presente resolución será publicada no Diario Oficial de Galicia e no BOE, abríndose un período de información pública dun mes, contado a partir do día seguinte ó da súa publicación no Diario Oficial de Galicia.
Santiago de Compostela, 2 de marzo de 1999.
Ángel Sicart Giménez
Director xeral de Patrimonio Cultural
ANEXO I
O contorno de protección das illas de San Simón e Santo Antonio queda delimitada pola liña que une os puntos A-B-C-D. sendo:
A-B: tramo da envolvente equidistante 500 m do contorno das illas, desde o punto norte ata o punto surdeste.
B-C: liña que une este último punto coa punta Cantoira.
C-D: liña que discorre paralela, terra adentro, á liña de preamar máxima viva equicional, definindo unha franxa de 100 m que une a punta Cantoira e a punta Sobreira.
D-A: liña que une a punta Sobreira co punto A e pecha a delimitación.
ORDE do 26 de marzo de 1999 pola que se autoriza o cambio de denominación do Instituto de Educación Secundaria Número 1 do Barco de Valdeorras (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/04/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 26 de marzo de 1999.
Celso Currás Fernández
Conselleiro de Educación e
Ordenación Universitaria
ANEXO
Provincia: Ourense.
Concello: O Barco de Valdeorras.
Localidade: O Barco.
Código do centro: 32001725.
Denominación: Instituto de Educación Secundaria número 1.
Nova denominación: Instituto de Educación Secundaria Lauro Olmo.
DECRETO 102/1999, do 8 de abril, polo que se declara de utilidade pública e urxente execución a concentración parcelaria da zona de Poulo (Ordes-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 26/04/1999

A parroquia de Poulo, que pertence ó concello de Ordes, está situada ó leste da provincia da Coruña, e resultan afectadas pola concentración parcelaria aproximadamente 980 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día oito de abril de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Poulo (Ordes-A Coruña).
Artigo 2º
O perímetro da zona será, en principio, o correspondente á totalidade dos terreos da parroquia de Poulo. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las
disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, oito de abril de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
RESOLUCIÓN do 13 de abril de 1999 pola que se convoca un curso sobre documentoscopia.
ACADEMIA GALEGA DE SEGURIDADE — III. OUTRAS DISPOSICIÓNS — 29/04/1999

Dentro dos programas de actividades que a Academia Galega de Seguridade ten previsto realizar no ano 1999 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre documentoscopia, que deberá desenvolverse conforme as seguintes bases:
Obxectivos.
O curso ten por obxectivos o coñecemento de diferentes técnicas que lles permitan distinguir documentos falsos, e outras actividades que lles sirvan para o seu labor profesional.
Destinatarios.
O curso vai dirixido ós membros dos corpos das policías locais de Galicia, ós membros da unidade do C.N.P. adscrita á Comunidade Autónoma de Galicia, e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 26 de maio, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico, e seladas; isto será requisito indispensable para ser admitido no curso, o incumprimento deste requisito implicará a exclusión do devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso terá lugar en sesións de tarde, de luns a venres, e nel trataranse, entre outros, os seguintes temas: 1. Falsificacións. 2. Análise de documentos. 3. Análise caligráfica, etc.
Datas.
O curso realizarase do 14 ó 18 de xuño de 1999.
O horario será de 16 a 20 horas da tarde.
Relación de admitidos.
A relación de admitidos publicarase o día 2 de xuño, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na Avenida da Cultura, s/n, no concello da Estrada.
Certificado de asistencia.
Ó remate do curso entregaráselle un certificado de asistencia, a aquelas persoas que acrediten a súa participación continuada nel.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 13 de abril de 1999.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Resolución conxunta do 15 de marzo de 1999, da Dirección Xeral de Ordenación Educativa e Formación Profesional da Consellería de Educación e Ordenación Universitaria e do Instituto Galego de Consumo, pola que se convoca concurso de premios entre escolares de niveis non universitarios para a elaboración de carteis ou debuxos e traballos de redacción sobre a educación do consumidor en conmemoración do Día Mundial do Consumidor 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/04/1999

Advertido erro na citada resolución publicada no DOG nº 72, do 16 de abril de 1999, cómpre face-la seguinte corrección:
Na páxina 4.466, onde aparece publicado o anexo de solicitude, deberá ser substituído polo que se publica nesta corrección de erros, en lingua galega e castelá, nos que figura o código do procedemento.
RESOLUCIÓN do 13 de abril de 1999 pola que se convocan dous cursos de perfeccionamento de informática.
ACADEMIA GALEGA DE SEGURIDADE — III. OUTRAS DISPOSICIÓNS — 29/04/1999

Dentro dos programas de actividades que a Academia Galega de Seguridade ten previsto realizar no ano 1999 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración de dous cursos de perfeccionamento de informática, que deberán desenvolverse conforme as seguintes bases:
Obxectivos.
Os cursos teñen por obxectivo principal chegar a coñecer a un nivel profundo as características avanzadas do sistema e do paquete Microsoft Office.
Destinatarios.
Os cursos van dirixidos ós membros dos corpos das policías locais de Galicia e membros da unidade do C.N.P. adscrita á Comunidade Autónoma de Galicia que previamente realizaran o curso básico ou acrediten coñecementos de informática, e no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 11 para cada curso.
Solicitudes.
1. O persoal que desexe participar nestes cursos deberá presentar cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 20 de maio, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico, e seladas; isto será requisito indispensable para ser admitido no curso; o incumprimento deste requisito implicará a non admisión no devandito curso.
4. As instancias deberán enviarse á sede da Academia Galega de Seguridade, avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
Os cursos terán lugar en sesións de tarde, de luns a venres, e neles trataranse, entre outros, os seguintes temas:
a) Windows 98.
b) Microsoft Office.
Datas.
Os cursos realizaranse en datas do 31 de maio ó 18 de xuño, en horario de 16 a 18 horas o primeiro curso; e de 18 a 20 horas o segundo curso.
Relación de admitidos.
A relación de admitidos publicarase o día 24 de maio no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Os cursos desenvolveranse na aula de informática da Academia Galega de Seguridade, sita na avenida da Cultura, s/n, 36680 A Estrada.
Certificado de asistencia e aproveitamento.
Ó remate de cada curso entregaráselle un certificado de asistencia e aproveitamento, a aquelas persoas que acrediten a súa participación continuada nel e superen unha proba de coñecementos.
Modificacións.
A Academia Galega de Seguridade poderá modificá-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 13 de abril de 1999.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 22 de marzo de 1999 pola que se regulan os programas de fomento da contratación en prácticas de xoves titulados e para a innovación tecnolóxica, para o ano 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/04/1999

Advertidos erros, na devandita orde, publicada no DOG nº 62, do mércores 31 de marzo de 1999, cómpre efectua-las oportunas correccións:
-Na páxina 3.663, no artigo 10º, no terceiro parágrafo do punto 2, onde di: «...na orde ministerial do 16 de setembro de 1998, cuns contratos que se transformen...», debe dicir: «...na orde ministerial do 16 de setembro de 1998, ou cuns contratos que se transformen...»
-Na páxina 3.664, no artigo 13º, debe engadirse: «d) Traballadores que finalizasen a súa relación laboral de carácter indefinido nun prazo de 3 meses previos á formalización do contrato polo que se solicita a subvención.
As exclusións das alíneas c) e d) só afectarán ás contratacións indefinidas».
CORRECCIÓN de erros.-Orde do 22 de marzo de 1999 pola que se regulan os programas de fomento da contratación por conta allea na Comunidade Autónoma de Galicia para o exercicio de 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/04/1999

Advertidos erros, na devandita orde, publicada no DOG nº 62, do mércores, 31 de marzo de 1999, cómpre efectua-las oportunas correccións:
-Na páxina 3.642, no artigo 6º, no punto 1, onde di: «1. As empresas que contraten con carácter indefinido e a tempo completo ó seu primeiro empregado...», debe dicir: «1. As empresas que contraten con carácter indefinido ó seu primeiro empregado...»
-Na mesma páxina e artigo, no punto 2, onde di: «2. Para estes efectos, entenderase que se trata do primeiro empregado aínda cando na empresa, nos 24 meses anteriores á contratación indefinida, prestasen servicios por conta allea traballadores con contratos de duración determinada ou temporal que, no seu conxunto, non superen os 180 días», debe dicir: «2. Para estes efectos, entenderase que se trata do primeiro empregado cando na empresa, nos 24 meses anteriores á contratación indefinida, non prestasen servicios traballadores por conta allea, agás con contratos de duración determinada ou temporal que, no seu conxunto, non superen os 180 días».
CORRECCIÓN de erros.-Orde do 24 de marzo de 1999 pola que se regula a oferta de prazas xuvenís dentro do programa Campaña Verán Galicia-99 que se desenvolverá nas instalacións xuvenís de Galicia.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 20/04/1999

Advertidos erros na citada orde, publicada no Diario Oficial de Galicia nº 69, do 13 de abril de 1999, cómpre face-las seguintes correccións:
1) Na páxina 4.226 no artigo 7, carto parágrafo, onde di: «O sorteo realizarase o día 13 de maio de 1999», debe dicir: «O sorteo realizarase o día 12 de maio de 1999...».
Neste mesmo artigo, no quinto parágrafo, cuarta liña, onde di: «As ditas listas serán expostas o día 17 de maio...», debe dicir: «As ditas listas serán expostas o día 14 de maio...».
2) No anexo I, na páxina 4.229, no cadro Campos de traballo-99, na instalación xuvenil Alb. Xuv.
Ribas de Sil falta a primeira quenda, á que lle corresponden os seguintes datos:
Data: 4-17/7/99
Idade: 15-17
Importe praza: 10.000
Nº código: 320601.
CORRECCIÓN de erros.-Orde do 25 de marzo de 1999 pola que se regula a oferta de prazas xuvenís nos intercambios bilaterais con CC.AA. dentro do programa Campaña Verán-99.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 20/04/1999

Advertidos erros na citada orde, publicada no Diario Oficial de Galicia nº 69, do 13 de abril de 1999, cómpre face-las seguintes correccións:
1) Na páxina 4.233, no artigo 7, carto parágrafo, onde di: «O sorteo realizarase o día 13 de maio de 1999...», debe dicir: «O sorteo realizarase o día 12 de maio de 1999...».
Nese mesmo artigo, no quinto parágrafo, cuarta liña, onde di: «As ditas listas serán expostas o día 17 de maio...», debe dicir: «As ditas listas serán expostas o día 14 de maio...».